**AIŠKINAMASIS RAŠTAS**

**Dėl specialiųjų planų pripažinimo molėtų rajono savivaldybės teritorijos bendrojo plano korektūros sudedamąją dalimi**

1. **Parengto tarybos sprendimo projekto tikslai ir uždaviniai:**

Šiuo tarybos sprendimo projektu siūloma keturis specialiuosius planus pripažinti šiuo metu galiojančio Molėtų rajono savivaldybės bendrojo plano dalimi.

1. **Siūlomos teisinio reguliavimo nuostatos:**

Patvirtintų keturių specialiųjų planų nuostatos ir sprendiniai persikeltų į vieną patvirtintą bendrąjį planą ir taptų jo dalimi.

1. **Laukiami rezultatai:**

Priėmus šį tarybos sprendimą, Molėtų rajono rekreacinių vietovių specialusis planas, Molėtų rajono teritorijos, esančios magistralinio kelio Vilnius-Utena atkarpos zonoje, specialusis planas, Molėtų rajono degalinių išdėstymo schema ir jos papildymas taps šiuo metu galiojančios Molėtų rajono savivaldybės teritorijos bendrojo plano korektūros dalimi. Tai reiškia, kad rengiant naują rajono bendrąjį planą, šių specialiųjų planų sprendiniai bus išnagrinėti, nustatytas jų tinkamumas dabartinei rajono urbanistinei ir gamtinei aplinkai ir jų aktualūs sprendiniai bus perkelti į rajono bendrąjį planą. Patvirtinus naują rajono teritorijos bendrąjį planą, šie specialieji planai nustos galioti.

1. **Lėšų poreikis ir jų šaltiniai:**

Yra numatytos lėšos naujo Molėtų rajono savivaldybės teritorijos bendrojo plano rengimui, atskiro lėšų poreikio šio sprendimo įgyvendinimui nėra.

1. **Kiti sprendimui priimti reikalingi pagrindimai, skaičiavimai ar paaiškinimai.**

Nėra.